Üle kahekümne aasta õnnistati Rõuge kirikus ametisse kaks uut kirikuvanemat, kelleks on Ervin Sokk ja Kuuno Kann.  1990. aastal sai kogudus kümme kirikuvanemat, kellest praeguseks on aktiivselt tegevad pooled, näiteks EELK kirikukogu liige Rannar  Susi (fotol), Vello Kuut, Andres Saaremaa.  Õpetaja Mait Mölder ütleb, et kirikuvanemaist on palju abi.  «Vabatahtlikult tehtud töö on väärtuslik ja seda tuleb hinnata. Kirikuvanema funktsioon on vaimuliku assisteerimine teenimise ülesandes. Ka peaks ta suutma läbi viia sõnajumalateenistust,» lisab Mölder ja kiidab ka Pindi kirikuvanemaid, kes olid talle abiks eelmises koguduses.